25.   כתב תביעה מתוקן
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחו עורך-דין _________



מרח' _________  עיר _________




טל' __________  פקס' ________

"התובע"




נ ג ד




____________ ת"ז __________



מרח' ________  עיר __________




טל' _________ פקס'  _________

"הנתבעת"

מהות התביעה: גירושין וכל הכרוך בה, לרבות מזנות אישה והילדים, חלוקת רכוש, פירוק שיתוף בדירה, פירוק שיתוף במכוניות, משמורת הילדים וכו'.

כתב תביעה מתוקן
מבוא:

1.
התובע והנתבעת נישאו זל"ז כדמו"י ביום _________ בעיר _________.

2.
מנישואין אלה נולדו לצדדים הילדים כדלקמן:


א.
הבת _________ ת"ז _________ ילידת _________ (קטינה כיום);


ב.
הבן _________ ת"ז  _________ יליד  _________  (קטין כיום).

3.
הצדדים מתגוררים כיום ביחד עם הילדים בדירה אשר הבעלות בה רשומה כיום במינהל מקרקעי ישראל על-שם הוריו של התובע ה"ה _________, והמצויה ברח' _________ ב________ וידועה כמגרש _________ על חלקה _________ בגוש _________ (להלן: "הדירה").

הרקע לגירושין:

4.
הצדדים נישאו מתוך אהבה ומתוך רצון לבנות בית יהודי חם, כשר ואוהב. 


שני הצדדים הגיעו לנישואין מבתים בעלי רקע דתי.

5.
למרות הציפיות מן הנישואין כאמור לעיל, הרי שמאז שחר נישואיהם ידעו יחסי הצדדים עליות ומורדות ככל זוג רגיל. ברם, לאחר הולדת הבת הבכורה דור התחזקו הצדדים בדת וביהדות. דהיינו, אם בשנות הנישואין הראשונות לנישואין ניהלו הצדדים אורח-חיים מסורתי - שמרו על הפרדה בין בשר לחלב ואכלו אוכל כאשר רבנות. הרי שעם הולדת הבת, כאמור, הצדדים החלו לשמור שבת והאישה החלה לטבול במקווה לאחר ימי המחזור.

6.
_______ חודשים לאחר התחזקות הצדדים בעטה האישה בהלכות הדת וחזרה לחלל שבת ולהימנע מללכת לטבול במקווה כבעבר. האישה החלה להתנגח עם התובע בעניין זה ואף קנטרה אותו במפגיע על כך שהוא נותר עדיין שומר שבת. האישה טענה כלפי הבעל כי נמאס לה להיות בבית בשבת ושיכנעה את הבעל לנסוע בשבת לטיולים ולים ולבלויים שונים. המריבות בין הצדדים הובילו את התובע להיכנע לתובעת ולמען שלום בית החל הוא שוב לנסוע בשבת לאחר כ_________ שנים שלא נסע בשבת.

7.
למרות שהתובע ריצה את הנתבעת בכך שנכנע לה והחל לנסוע בשבת כרצונה, לא תרם הדבר לשיפור היחסים בין הצדדים באופן קיצוני, נהפוך הוא, היחסים בין הצדדים הלכו והתערערו ונותרו אף משקעים.

8.
התובע ציפה כי צעדו זה יוביל להבנה והתחשבות מצד האישה. ברם, במקום שהיחסים ילכו וישתפרו ביניהם המצב הלך והחמיר. בנוסף לחילול השבת על-ידי הנתבעת נהגה הנתבעת לערבב בין בשר לחלב. לצערו של התובע אין הפרדה מוחלטת בין הכלים החלביים והבשריים בבית הצדדים. האישה נותנת לבן הקטן לאכול שניצל ומיד לאחריו בקבוק חלב. 


זאת ועוד, הנתבעת מזלזלת בבעל ואינה מכבדת אותו ואת רצונותיו להיות אדם דתי ומאמין, הגדילה הנתבעת לעשות ולהדליק אור באמצע הקידוש אותו עושה הבעל. הנתבעת אינה חפצה לשתות מכוס היין של הקידוש והיא מסרבת לקיים כל סממן דתי והלכתי.

9.
התובע חזר לאחרונה והתחזק שוב באורח-חיים דתי. אין הוא נוסע בשבת. הולך הוא לבית-הכנסת, מניח תפילין שומר על הפרדה בין חלב לבשר וכו'. התובע מבקש לקיים אורח-חיים דתי יותר ממסורתי ואילו הנתבעת אינה מוכנה לכך. דבר זה גורם לקרע והתרחקות בין הצדדים.

10.
נראה בעליל כי יחסי הצדדים התקררו ומזה כ_________ חודשים שאין ביניהם כל יחסי אישות. נראה לתובע כי האהבה שהיתה ביניהם עת נישאו, פרחה לה ובמקומה תפסה האפטיות מקום.

11.
בעבר ניסו הצדדים יעוץ נישואין אולם הדבר לא החזיק ולא הועיל לצדדים.

21.
נראה לתובע כי יחסי הצדדים הגיעו לקיצן וכל אחד מהם ראוי לילך לדרכו. אין כיום כל דבר משותף או נושא משותף בין הצדדים למעט הילדים וצרכיהם.

13.
כבר מספר פעמים שהנתבעת אמרה לתובע שאין היא מעוניינת לחיות עמו. הנתבעת הציעה לנתבע כי יתגרשו והיא תיוותר ידידה שלו. 

14.
הנתבעת נוהגת לצאת לבילויים משותפים עם חברותיה בימי ______ בשבוע ומידי פעם אף בסופי שבוע. כאמור, הבילויים נעשים למיטב ידיעת התובע עם חברות, אולם התובע איננו בטוח כלל כי רק החברות מעורבות בבילויים אלה.

15.
הנתבעת אוהבת לבלות בפאבים ולא אחת שיכנעה את התובע להצטרף אליה. התובע אשר סוג בילוי זה איננו חביב עליו סירב במרבית המקרים לצאת למקומות אלה.

16.
לאחרונה שאלה הנתבעת את התובע פעמיים "תגיד לי, אם אני אציע לך שתיקח את הילדים ואת כל הרכוש ואני אעזוב בלי כלום, האם תהיה מוכן לכך?". הנתבעת מגלה סמנים של רצון עז להשתחרר מקשר הנישואין שלה עם התובע עד כדי ויתור על החזקת הילדים והרכוש המגיע לה.

17.
למרות האמור ניסה הבעל להציע לאישה לנסות לשקם את חיי הנישואין שלהם, לחזר אחריה, לקחתה לטיול לחו"ל וכו'. ברם, סירבה האישה להצעות הבעל והודיעה לבעל כי רצונה להתגרש באופן שתהיה היא חברה של הבעל ולא אשתו.

18.
זאת ועוד, האישה במהלך חיי הנישואין עשתה בגופה מספר קעקועים, מבלי לשאול את התובע ו/או לקבל הסכמתו לכך. קעקוע באיזור _________ וקעקוע שני, שנעשה ממש לאחרונה ביום _________, ב_________. כל הסממנים הנ"ל מראים כי האישה פרקה כל עול מחיי המשפחה ואולי אף קצה בהם.

19.
לאור המצב הנ"ל, אליו נקלעו והגיעו יחסי הצדדים, הגיע התובע למסקנה שאין כל מוצא לשלום בית ולפיכך על הצדדים להתגרש מהר ככל שניתן לטובתם ולטובת הילדים אשר רצוי למנוע סבל מהם לאור המצב הנוכחי. התובע איננו מאמין כי יש סיכוי לאחות את הקרע והפער שנפער בינו לבין הנתבעת.

20.
לאור האמור עולה כי הנתבעת הינה מורדת ו/או עוברת על דת משה ו/או דת יהודית, ודי בסיבות אלה כדי לכפות עליה לקבל את גיטה מאת התובע מבלי שיהיה כל זכות לקבל את כתובתה ו/או תוספותיה. 

עיסוקו של התובע:

21.
התובע עבד כ_________ בחברת "_________". לאור הוצאות התפעול הגבוהות של החברה בה עבד, חדלה החברה מלעסוק ב__________ וזאת החל מיום __________ ומאז נותר התובע ללא כל עבודה, שכן תפקידו כ_________ נתרוקן מתוכן.


מצ"ב מכתב הפיטורין אותו קיבל התובע מאת מעסיקתו ומסומן "א" כחלק בלתי-נפרד מכתב תביעה זה.

נספח "א"

22.
מאז פיטוריו, כאמור, טרם מצא התובע עבודה חדשה.

23.
בעבודתו הנ"ל של התובע השתכר הוא בממוצע סך של _________ ש"ח בממוצע לחודש לערך.


מצ"ב תלושי השכר של התובע ממקום עבודתו עד ליום הגשת כתב תביעה זה ומסומנים "ב" בהתאמה, כחלק בלתי-נפרד מכתב תביעה זה.

נספח "ב"

24.
כיום התובע הינו מחוסר עבודה והכנסתו העתידית איננה ידועה.

עיסוקה של הנתבעת:

25.
א.
מאז הנישואין נהגה הנתבעת לעבוד. תחילה עבדה כפקידה שכירה ובמהלך הזמן עברה קורס ל_________. אחת העבודות בהן עבדה הנתבעת היתה כ__________ בחברת "__________". במסגרת עבודתה זו למדה הנתבעת את רזי המקצוע ופתחה, בחלוף כ_________ חודשים, חברה ל__________ בשם "_________". חברה זו החזיקה מעמד כ_________ שנים כאשר הנתבעת מנהלת אותה באופן עצמאי לחלוטין כאשר לתובע לא כל מושג באשר לניהול החברה והכנסותיה.


למיטב ידיעת התובע החברה הנ"ל עשתה מחזורים גדולים של כספים ובתקופה זו פרחה הנתבעת כלכלית. הנתבעת לא מסרה לתובע כל דיווח על מהלכיה בחברה ועל רווחיה. התובע מידי פעם כשירות לנתבעת ולבקשתה אסף, במסגרת הנסיעות שלו ברחבי הארץ, שיקים מלקוחות הנתבעת והביאם ומסרם לנתבעת.


הנתבעת ניהלה לעצמה ולחברה שבבעלותה חשבונות בנק נפרדים מאלה של התובע כאמור להלן בהרחבה.


לימים לנוכח משבר בענף, מכרה הנתבעת את החברה למשקיע תמורת סכום נאה אשר לתובע אין כל ידיעה כמה שולם לה בגינה.


ב.
לאחר מכירת החברה הנ"ל, החלה הנתבעת לעבוד בשיווק __________. התובע, אשר, כאמור, עיסוקו היה כ__________, פתח לנתבעת דלת אצל כל לקוחותיו, וכך החלה הנתבעת לעשות חייל. לנוכח העבודה הפיזית הקשה הפסיקה הנתבעת את עבודתה זו ומכרה את המשאית הקטנה אותה רכשה לצורך ביצוע עבודתה.


ג.
מיד לאחר חיסול עסקה כאמור, פתחה הנתבעת חנות בישוב _________ בשם "__________". הנתבעת ניהלה עסק באופן כושל ולצורך זה נטלה היא הלוואות מהבנקים לכיסוי חובותיה שנוצרו. אף התובע נתן לה כספים משלו לצורך כיסוי חובותיה. עסק זה נסגר על-ידי הנתבעת בסביבות חודש ________. ויודגש כי חודש לפני-כן הודיעה הנתבעת לתובע כי ברצונה להתגרש ולפרק את התא המשפחתי.


ד.
מיד לאחר סגירת החנות הנ"ל החלה הנתבעת ללמוד קורס _________, אשר עלותו היתה כ_________ ש"ח והיה זה התובע אשר מימן לנתבעת את הקורס באמצעות כספי הלוואה אותם נטל ממעבידו. הנתבעת התחייבה בפני התובע כי תשיב הלוואה זו.


לאחר סיום הקורס פתחה הנתבעת עסק בבית מגורי בצדדים בממ"ד של הדירה. רכשה ציוד וחומרים כפי שהעסק צריך להראות, ומאז עוסקת היא כ_________ והפרנסה מצויה בידיה. 


הנתבעת אף הולכת ללקוחות בבתיהם הפרטיים לפי הזמנה, ועל כך יש לה תוספת שכר.


מצ"ב צילום של כרטיס הביקור של הנתבעת כמו גם פלייר לצורך פרסומה ומסומנים "ג" כחלק בלתי-נפרד מכתב תביעה זה.

נספח "ג"


הנתבע מעריך את הכנסתה של הנתבעת בכ________ ש"ח לחודש. הנתבעת מעולם לא סיפרה לא על הכנסותיה אולם לפי כמות הלקוחות ומהות הטיפול עולה כי לנתבעת הכנסות יפות ההולכות ישירות לכיסה.


ויוער, כי שעות העבודה של הנתבעת אינן קונבנציונאליות והינן משתנות. לא אחת הנתבעת נוהגת לקבל לקוחות בשעות הערב המאוחרות, דבר אשר הוביל לא אחת לוויכוחים בין הצדדים על ההפרעה לחיי המשפחה.

26.
לנוכח עילות הגירושין של התובע כלפי הנתבעת וכמפורט לעיל בהרחבה, יטען התובע כלפי הנתבעת כי אין הוא מחוייב כלל במזונותיה, מחד, ולחילופין, יטען הוא כלפיה "מעשה ידייך תחת מזונותייך", מאידך.

הפרדה כספית מוחלטת:

27.
כאן המקום לציין כי בכל מהלך חייהם של הצדדים, שמרו הם על הפרדה כספית של הכנסותיהם ולא שיתפו זה את זה במקורות ההכנסה. לצדדים משחר הנישואין היה חשבון בנק בנפרד על-שם כל אחד מהם. דהיינו, לצדדים לא היה מעולם כל חשבון בנק משותף וכן לא היה למי מהצדדים יפוי-כוח באופן קבוע, לפעול בחשבונותיו של רעהו. הצדדים שמרו על הפרדה זו באופן דווקני כך שכל צד ניהל את חשבונותיו, לטוב ולרע, והוא היה אחראי הבלעדי על-חשבונו.


יצויין, כי לא אחת לנוכח ניהול עסקי כושל של עסקיה, נתן התובע לנתבעת הלוואה לכיסוי יתרות חובה מתוך כספים שחסך או קיבל כפיצויים מעבודות השונות בהם עבד כשכיר. כספים אלה הבטיחה הנתבעת להשיבם לו.

זכויות וחובות הצדדים:

דירת המגורים: 

28.
התובע יטען כי לנתבעת אין כלל זיקה ו/או חלק בדירת מגורי הצדדים ולכל היותר זכאית היא לחלק היחסי (מחצית) של תשלומי ההלוואות אותן נטל התובע לצורך מימון רכישת המגרש, תשלום הפיתוח והבניה בלבד ולא מעבר לכך, וזאת מיום נישואי הצדדים ועד למועד הגשת תביעה זו.


כאמור, המגרש והדירה שנבנתה עליו נתבצעו על-ידי התובע באמצעות הוריו. רישום הדירה על-שם הורי התובע היתה אף בתקופת נישואי הצדדים ועד ליום ___________. הנתבעת ידעה כל הזמן כי אין לה כל זכות בדירה מבחינת הבעלות ו/או החזקה בה.


בשנת ____________ החלה הנתבעת ללחוץ על התובע ועל הוריו כי ידאגו להעביר את הדירה על-שם התובע ועל-שמה. הנתבעת טענה כלפי התובע כי השארת רישום הדירה על-שם הוריו מסוכן, שכן היה, וחס וחלילה ילכו הם לבית עולמם יכולים להיות בעיות עם אחי התובע אשר עשויים לדרוש את חלקם בדירה.


התובע שוכנע ופעל כדבריה. התובע פנה להורי וביקשם לחתום על תצהירי העברה ללא תמורה של הדירה לשמו. בשלב זה לחצה הנתבעת על התובע ואמרה לו כי ראוי כי הדירה תועבר על-ידי הוריו מחצית אף על-שמה והתובע הסכים לכך. 


הורי התובע חתמו לצדדים על תצהירי העברה ללא תמורה והעסקה דווחה לרשויות. 


הדירה טרם נרשמה על-שם הצדדים במינהל מקרקעי ישראל ו/או בלשכת רישום המקרקעין.


לימים הוברר כי הנתבעת לחצה על התובע לעשות כן במסגרת הכנותיה להביא את עצמה למצב כלכלי טוב יותר עת תתגרש מאת התובע. התובע בטוח לחלוטין כי המהלך אותו ביצעה הנתבעת היה מתוכנן על ידה היטב. הלכה למעשה, כ_________ לאחר ביצוע מהלך זה הנתבעת חפצה בגירושין תוך שהיא מתכננת לקבל כ-% _______ בדירה לפחות.


התובע יטען כי בית-הדין יתבקש לקבוע כי העברת הדירה היתה במצג תרמית של הנתבעת ו/או בחוסר תום-לב מובהק המצדיק את ביטול ההעברה אליה. מכל מקום אין להתחשב בהעברה זו אשר טרם נגמרה ברישום ואין כל ספק כי הוצאתה לפועל היתה שלא כדין ומתוך מניעים פסולים.


בנסיבות אלה מתבקשת הנתבעת, אם הגונה היא דיה, לבוא אל התובע ולהכריז בפניו ובפני בית-הדין כי אין היא זכאית לכל חלק בדירה למעט, אל אשר נעשו על ידה בפועל, כגון: חלקה בתשלומי ההלוואות בלבד (ויוער, כי שיפוץ שנעשה בדירה נעשה על-ידי שני הצדדים ואולי זכאית היא לחלקו כ_________ ש"ח בלבד).


התובע יטען כי על בית-הדין להצהיר כאמור לעיל.


מצ"ב לעיון בית-הדין הנכבד תצהירי ההעברה/קבלה ללא תמורה של הדירה מהורי התובע לצדדים וכן הצהרת העסקה לרשויות המס ומסומנים "ג1" כחלק בלתי-נפרד מכתב תביעה זה.

נספח "ג1"


לחלופין יטען התובע כי חלקו בדירה הינו עדיף על חלקה של הנתבעת הכל כאמור להלן:


א.
כאמור, הצדדים גרים בדירה שברח' __________ ב_________ והרשומה במינהל מקרקעי ישראל בתיק מינהל ________ והידועה כמגרש ________ בחלקה ________ שבגוש _________ (להלן: "הדירה").


ב.
לפני נשואי הצדדים עוד בשנת __________ רכש התובע באמצעות הוריו ה"ה _________ חלקת קרקע ב________ מאת _________. עלות הבניה = _________ ש"ח + עלות הפיתוח = _________ ש"ח  + עלות הקרקע = _________ ש"ח = עלתה לתובע בשיעור של _________ ש"ח.


מצ"ב מסמך הנהלת העמותה מיום _________ אל הוריו של התובע להפקיד את התשלומים הנ"ל בחשבון החסום של המשתכנים בפרוייקט ומסומן "ד" כחלק בלתי-נפרד מתביעה זו.

נספח "ד"


מתוך כל סך התשלומים, אשר היה על התובע לשלם כאמור לעיל, היה על התובע לשלם סך של % _______ מתוך מימון עצמי שלו. דהיינו, התובע נדרש לשלם ואף שילם בפועל סך של _________ ש"ח מתוך כספים שהיו שלו בלבד.


ג.
על-מנת לרכוש את הקרקע ולממן את הבניה, נדרש התובע ליטול משכנתה. אולם, מאחר והיה רווק ולא נשוי ולנוכח גילו הצעיר אז, לא היה הוא זכאי לקבלת המשכנתה, לפיכך נטלו הוריו את ההלוואות הנדרשות עבורו לצורך רכישת הקרקע, עלות הפיתוח ועלות הבניה. ומסיבה זו נרשם המגרש על-שם הוריו של התובע ואף הסכם ביצוע הבניה נעשה בינם לבין חברת _________ וחברת _________ (להלן: "החברות הבונות").


מצ"ב הדף הראשון של הסכם הביצוע בין הוריו של התובע לחברות הבונות ומסומן "ה" כחלק בלתי-נפרד מכתב תביעה זה.

נספח "ה"


כן מצ"ב אישור מיום _________ על חתימת הסכם חכירה בין הורי התובע לבין מינהל מקרקעי ישראל בהתייחס לקרקע עליו נבנתה הדירה ומסומן "ו" כחלק בלתי-נפרד מכתב תביעה זה.

נספח "ו"


ד.
כבר כעת יאמר, כי בכל חלוקה שלא תהיה בין הצדדים בהתייחס לדירה. יש לנקות בשלב הראשון % ______ משוויה וליתנם לבעל כמי שממן מהונו האישי עובר לנישואין וכאמור בנספח "ב" לעיל.


ויודגש, כי הבעל טוען כי זכויותיו בדירה הינם עדיפים ואמורים להיות יותר מחלקה של האישה בהרבה. כבר כעת יאמר כי חלקה של הדירה הינו מזערי ביותר וכאמור להלן.


ה.
במהלך הזמן, ובנוסף להון העצמי אותו שילם התובע, נטל הבעל הלוואות למימון עלויות הבניה והפיתוח כאמור בדפי חשבון הבנק המצ"ב ומסומנים "ז" בהתאמה כחלק בלתי-נפרד מכתב תביעה זה כדלקמן: 


מס'
תאריך לקיחה
סכום ההלוואה
יתרה לסילוק


1.
_________
_________ ש"ח
_________ ש"ח


2.
_________
_________ ש"ח
 _________ש"ח


3.
_________
_________ ש"ח
 _________ש"ח


4.
_________
_________ ש"ח
_________ ש"ח


5.
_________
_________ ש"ח
_________ ש"ח


6.
_________
_________ ש"ח
_________ ש"ח


7.
_________
_________ ש"ח
 _________ש"ח



סה"כ:
_________ ש"ח
_________ ש"ח

נספח "ז"


ו.
ויודגש כי בשנת ___________ נקלעה הנתבעת למצב קשה בחברה אותה ניהלה. הנתבעת נדרשה להזרים כספים לבנק על-מנת להמשיך ולקיים את העסק.


בהסכמת התובע נטלה הנתבעת שתי הלוואות, כל אחת בשיעור של ________ ש"ח לצורך כיסוי יתרות החובה. 


התובע הסכים לסייע לנתבעת במצוקתה זו ולצורך זה הסכים אף למשכן את הדירה להבטחת החזר ההלוואות הנ"ל.


הנתבעת נטלה הלוואה אחת ביום _________ בשיעור של _________ ש"ח קרן ההלוואה. 


הלוואה שניה ניטלה על-ידי הנתבעת ביום __________ אף היא בשיעור של _________ ש"ח קרן ההלוואה. יתרה לסילוק הלוואה זו נכון למועד הגשת כתב תביעה זה, הינה בשיעור של _________ ש"ח.


ההלוואות הנ"ל אותן נטלה האישה לעסקיה, כאמור, נטלו במסגרת "הלוואת דיור" לכאורה.


 מצ"ב יתרות ההלוואות הנ"ל ומסומנות "ח" בהתאמה כחלק בלתי-נפרד מכתב תביעה זה.

נספח "ח"


ז.
הצדדים היום נדרשים לצורך סילוק כל ההלוואות הרובצות על הדירה לשלם כיום סך כולל של כ________ ש"ח.


ח.
החזרי ההלוואות אותם נטל הבעל שולמו ומשלמות על ידו מאז ועד היום. ואילו את התשלומים בגין ההלוואות אותם נטלה האישה, כאמור, מאז נטילתם ועד היום מוחזרות על ידיה.


ט.
כאמור, ההלוואות לצורך תשלומי רכישת הקרקע, הפיתוח והבניה נעשו על-ידי התובע בחודש _________, ואילו הצדדים נישאו בחודש _________. דהיינו, חלפו _________ חודשים ממועד ניטלת ההלוואות על-ידי התובע ועד לנישואי הצדדים. בתקופה זו שילם התובע לבדו את תשלומי המשכנתה. כיום משלם התובע החזרי ההלוואות הנ"ל בשיעור של _________ ש"ח לחודש. פועל יוצא הוא כי במכירת הדירה או באיזון המשאבים בה, יהיה זכאי התובע עובר לעריכת חלוקה ו/או איזון לקבל, בנוסף לאותם % __________ כספי ההון העצמי אותם שילם התובע עבור המגרש, הפיתוח והבניה של הבית, סך נוסף של __________ ש"ח X _________ חודשים = _________ ש"ח אשר שווים הדולרי נכון להיום הינו ביעור של _________$ ארה"ב. 


דהיינו, עובר לכל חלוקה ו/או איזון בהתייחס לדירה זכאי התובע לקבל את הסך של _________$ + % _____ משווי מכירת הדירה או הערכת השווי שתהיה עליה הכל לפי העניין.


ויודגש כי התובע זכאי בנוסף לנ"ל להחזר תשלום אותו שילם כמס לעמותה "_________" ולעורכי-דינה שיעור של כ_________$. 


י.
התובע יטען כי יש לפרק את השיתוף בדירה בדרך של מכירתה לכל המרבה במחיר, כאשר בשלב ראשון לצדדים תהיה הזכות לרכוש תחילה את חלקו של האחר בהתאם להבנה שיגיעו ביניהם, ובהיעדר הבנה כזו תיערך בין הצדדים התמחרות כאשר הסכום ההתחלתי יהיה בהתאם לשווי בו תוערך הדירה על-ידי שמאי מקרקעין מוסמך.


יא.
בהיעדר כל הסכמה בין הצדדים, תימכר הדירה בשוק החופשי לכל המרבה במחיר ותמורתה לאחר תשלום כל הוצאות המכירה לרבות החזרי תשלומי ההלוואות של הצדדים, תשלום שכר-טרחת כונסי הנכסים, אם יהיו, ולאחר שהבעל יקבל את חלקו העודף על פני האישה כאמור בסעיף-קטן ט' לעיל, תשלומי מיסים וכו' תחולק בין הצדדים שווה בשווה.


יב.
לצורך ביצוע פירוק השיתוף בפועל בדירה כאמור לעיל מתבקש כב' בית-הדין למנות את בא-כוח הבעל ככונס נכסים והמוציא לפועל של מכירת הדירה כאמור לעיל וחלוקת הכספים. 

רכב הצדדים:

29.
א.
לצדדים בהחזקתם המשותפת מכונית מסוג __________ מ"ר __________. מכונית זו נמצאת בשימושה האישי של הנתבעת כאשר הבעלות במכונית זו רשומה על-שם הנתבעת בלבד. 


ויודגש, כי מכונית זו נרכשה על-ידי הצדדים בשנת ____________ ולבעל מחצית משווי מכונית זו. הבעל לא השתמש במכונית כבשלו לאור העובדה כי היתה לו מכונית לשימושו במקום עבודתו. ברם, לאחר פיטוריו של הבעל עת תילקח ממנו המכונית הבעל זכאי לעשות שימוש במכונית זו כפי שעושה בה האישה שימוש. 


ב.
התובע יטען כי הגם שהרישום במכונית זו על-שם הנתבעת בלבד הינו זכאי להחזיק בה בפועל כאחד כבעלים. במסגרת איזון וחלוקת המשאבים יהיה הבעל זכאי איזון כספי בין שווי הרכבים והצד המחזיק ברכב היקר יותר ישלם את מחצית ההפרש בין הרכבים לרעהו.


מצ"ב רישיון הרכב של המכונית הנ"ל ומסומן "ט" בהתאמה כחלק בלתי-נפרד מכתב תביעה זה.

נספח "ט"

זכויות פנסיוניות:

30.
א.
לתובע על-שמו בלבד ביטוח מנהלים על-שמו עת עבד הוא בחברת __________ ואשר שוויה הינו בשיעור של כ_________ ש"ח לפני מס. הנתבעת זכאית למחצית מסכום זה עת תפדה התוכנית. 


ב.
הבעל איננו יודעת מהן זכויותיה הפנסיוניות של האישה. ברם, יודע הוא בוודאות כי לאישה ביטוחי חיים ו/או קרנות השתלמות אשר האישה תידרש ליתן לבעל פרטים.

תכולת הדירה:

31.
א.
לצדדים תכולת דירה מרובה.


ב.
התובע יטען כי יש לפרק ולחלק את תכולת הדירה בינו לבין הנתבעת בין בעין ובין בשווי כסף, באופן שכל התכולה תוערך על-ידי מעריך מוסכם על הצדדים ובהיעדר הסכמה ימנה בית-הדין את המעריך. 

משמורת הילדים, החזקתם, הסדרי ראייתם ומזונותיהם:

32.
כאמור, לצדדים יחדיו מנישואיהם שני ילדים, הבת _________ והבן _________.

33.
התובע סבור כי טובתם של הילדים מחייבת כי החזקתם ומשמורתם יהיו בידי התובע תוך מתן זכות לנתבעת לראותם על-פי הסדרי ראיה המוצעים על ידו כדלקמן: 


בימים _________ בשבוע החל משעה ________. הקטינות ילונו בבית האם והאם תדאג להביאם לבית-הספר ישירות.


בכל סוף שבוע _________ החל משעה _________ ביום שישי ועד למוצאי-שבת בשעה _________ האם תחזיר את הילדים לבית האב.


באירועים מיוחדים תהיה זכאית האם כי הילדים יהיו איתה תוך תיאום עם האב והילדים.


ויוער, כי הנתבעת בעצמה הציעה לתובע מספר פעמים כי היא תעזוב את הבית והילדים לרשות התובע לטיפולו.

34.
מאחר והילדים יהיו אצל האב, פטור הוא מתשלום מזונות כלשהו לאם עבורם. נהפוך הוא לאור גיל הילדים זכאי האב להשתתפות מצד האב לשאת במזונות הילדים ובית-הדין הנכבד יתבקש אף לפסוק כי על האם לשאת במזונות הילדים סך של _________ ש"ח לחודש.


לחילופין, היה ובית-הדין יחליט כי הילדים יוותרו בחזקת האם ובמשמורתה כי אז מתבקש הוא לפסוק כי על התובע לשלם לילדים למזונותיהם סך של __________ ש"ח לחודש וכי הסדרי הראיה המוצעים לאם כאמור לעיל יחולו לגביו בשינויים המחוייבים. 


כן מסכים האב, בנוסף לסכום המזונות הנ"ל, לשלם לילדים מחצית מכל הוצאה רפואית חריגה שתהינה להם, חס וחלילה, וזאת תוך תיאום בינו לבין הנתבעת בדבר גובה ההוצאה.

35.
התובע שומר על זכותו לשנות ו/או לחזור בו מהצעתו בדבר הסדרי הראיה בינו לבין הבנות באופן שיעתור לראותן וקבלן לחזקתו יותר מן הזמן המוצע על-ידי וכאמור לעיל היה ובית-הדין יכריע כי החזקתם ומשמורתם תהיה בידי הנתבעת.

סמכות בית-הדין:

36.
לבית-הדין הנכבד הסמכות המקומית והעניינית לדון בתובענת התובע וזאת בין הייתר לאור העובדה כי בית-הדין הנכבד מצוי בסמוך למקום מגוריהם ובתחום שיפוטם.

הכנות בהגשת התביעה ובכל הכרוך בה:

37.
למען יעילות הדיון ולצורך הכרעה במלוא המחלוקות הקיימות בין הצדדים הגיש הבעל את תביעתו המתוקנת זו לגירושין, מתוך רצון אמיתי להתגרש, וזהוא אף רצונה של הנתבעת, תוך שהוא כורך בה כדין את כל העניינים הצריכים הכרעה בינו לבין הנתבעת וכאמור במבוא לכתב תביעה זה.

לסיכום:

38.
לאור האמור לעיל יתבקש כב' בית-הדין לזמן את הנתבעת לדין ולחייבה ו/או להורות כדלקמן:


א.
לכוף עליה לקבל את גיטה מאת התובע.


ב.
כי התובע פטור מתשלום כתובתה של הנתבעת ו/או תוספותיה.


ג.
כי אין הנתבעת זכאית למזונות מאת התובע, ולחילופין, להורות כי "מעשה ידיה תחת מזונותיה".


ד.
כי אין הנתבעת זכאית לכל איזון שהוא בדירת התובע.


ה.
לחילופין, להורות על פירוק השיתוף בדירה באמצעות מכירתה לכל המרבה במחיר בשוק החופשי כאשר לצדדים תהיה זכות סירוב ראשונה לרוכשה מאת רעהו בהתאם להתמחרות ביניהם כאשר הבסיס להתמחרות תהיה חוות-דעת שמאי אשר יעריך את הדירה או הצעת צד ג' לרוכשה, הגבוהה מבין השניים.


ו.
למנות את עורך-דין _________ - הח"מ, ככונס נכסים לצורך מכירת הדירה וחלוקת התמורה בין הצדדים לאחר כיסוי כל חובות הצדדים בגין הדירה ו/או המשותפים להם. לרבות, החזר תשלומי המשכנתה, תשלום חלקו של הבעל בדירה כאמור בסעיף 28ט לתביעה.


ז.
על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי כסף איש לרעהו בגין שווים אשר יוערך על-ידי שמאי מיטלטלין מקצועי.


ח.
על פירוק השיתוף ברכב שבין הצדדים באופן שכל צד רשאי למחצית שוויה של המכונית לפי ערכה נכון ליום הגשת התביעה. 


ט.
כי החזקתם ומשמורתם של הילדים תהיה בידי התובע תוך מתן זכות לאם לקבלם לחזקתה או לראותם כאמור וכמפורט בכתב התביעה לעיל.


י.
לחילופין, היה ובית-הדין יורה כי הילדים יהיו במשמורת האם וחזקתה יחולו הסדרי הראיה בין הילדים לאב כאמור וכמפורט בכתב התביעה.


יא.
כי הנתבעת אינה זכאית למזונותיה או מזונות הילדים היה ואלה יהיו במשמורתו של האב וכי עליה להשתתף במזונות הילדים בשיעור של _________ ש"ח לחודש. 


לחילופין, היה והמשמורת של הילדים תהיה בידי האם כי אז לקבוע כי על התובע לשלם לאם למזונות הילדים סך של __________ ש"ח לחודש בלבד בתוספת תשלום מחצית מההוצאות החריגות הרפואיות אשר יהיו להם וזאת עד הגיעם לגיל 18 שנים. 


יב.
לשלם לתובע הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובע

